الیکٹرانکس اور اطلاعات تکنالوجی کی وزارت
الیکٹرونکس اور انفارمیشن ٹیکنولوجی کے وزیر مملکت جناب راجیو چندرشیکھر نے اتراکھنڈ کے دہرادون میں پہلے انٹرنیٹ ایکسچینج کا افتتاح کیا
یہ انٹرنیٹ ایکسچینج ،اتراکھنڈ میں انٹرنیٹ خدمات کے معیار میں اضافہ کرے گا
نئی دہلی ، 01نومبر،2021
الیکٹرونکس اور انفارمیشن ٹیکنولوجی اور ہنر مندی کی ترقی اور صنعت کاری کے وزیر مملکت جناب راجیو چندرشیکھر نے آج دلی میں ورچوئل ذرائع سے دہرادون میں منعقد تقریب میں اتراکھنڈ ریاست میں پہلے انٹرنیٹ ایکسچینج کا افتتاح کیا۔بھارت میں این آئی ایکس آئی کے دسویں انٹرنیٹ ایکسچینج کے افتتاح سے اتراکھنڈ میں انٹرنیٹ اور براڈبینڈ خدمات کے معیار کو بڑھانے اور بہتر بنانے میں مدد ملے گی۔
اس موقع پر جناب راجیو چندر شیکھر نے کہا کہ چھ سال پہلے،سال 2015 میں ہمارے وزیراعظم نے ڈیجیٹل معیشت کے سائز کو بڑھا کر ٹیکنولوجی کے اسٹریٹجک شعبہ میں کارکردگی لانے،بدعنوانی سے پاک حکومت کو یقینی بنانے ،صنعت کاری کو فروغ دینے ،روزگار پیدا کرنے اور کچھ یقینی شعبوں میں کارکردگی کو بہتر کرنے کے مقاصد کے ساتھ ڈیجیٹل انڈیا کی بنیاد رکھی تھی۔
آج ،ایک ایک پیسہ براہ راست فائدہ کی منتقلی کے ذریعہ سے مستفدین کے بینک کھاتوں میں براہ راست پہنچتا ہے،اس لئے شفافیت اور جواب دہی یقینی ہوتی ہے۔انہوں نے کہا کہ کووڈ کے بعد ،ٹیکنولوجی کے شعبہ میں کئی نئی نوکریاں اور یونیکارن کے جڑنے کے ساتھ ڈیجیٹل معیشت تیز رفتار سے بڑھ رہی ہے۔ یہ شعبہ بڑی مقدار میں سرمایہ کاری کو متوجہ کرنے کے قابل ہے۔
وبا کی مدت میں ڈیجیٹل ٹیکنولوجی کی ترقی کے بارے میں بات کرتے ہوئے،وزیر موصوف نے کہا کہ پچھلے ۱۸ مہینوں سے دنیا 21ویں صدر کی سب سے شدید وبا سے جوجھ رہی ہے۔اس نے ہماری روزانہ کی سرگرمیوں میں رخنہ ڈالا ہے اور ہماری معیشت پر اہمیت کے ساتھ اثرانداز ہوئی ہے۔ جس رفتار سے ہماری معیشت واپس پٹری پر لوٹی ہے ،اس میں ڈیجیٹل انڈیا پروگرام میں کی گئی ہماری ابتدائی سرمایہ کاری کا اہم حصہ ہے۔
جناب راجیو چندر شیکھر نے یقین دہانی کی ہے کہ الیکٹرونکس اور انفارمیشن ٹیکنولوجی کی وزارت اتراکھنڈ میں ڈیجیٹل انقلاب ل انے کی کوششوں کی حمایت کرے گی۔ دہرادون میں یہ ایکسچینج نہ صرف دہرادون کے انٹرنیٹ کے استعمال کرنے والوں کو فائدہ پہنچائے گا بلکہ دہرادون میں زیادہ انٹرنیت خدمات دینے والوں اور زیادہ اشیا کی تقسیم کرنے والے نیٹ ورک کی آمد کو فروغ دے گا۔ یہ ڈیجیٹل ایکوسسٹم کو اور زیادہ مضبوط اور قابل اعتبار بنا دے گا۔
جناب راجیو چندرشیکھر نے یہ بھی اعلان کیا کہ اتھراکھنڈ میں اگلا انٹرنیٹ ایکسچینج نینی تال ضلع میں شروع کیا جائے گا۔
رکن پارلیمنٹ جناب انل بلونی اورسکریٹری  جناب اجے پرکاش سانی اور این آئی ایکس آئی کے صدر ،الیکٹرونکس اور آئی ٹی وزارت نےتقریب کے افتتاح کے دوران اہم کلیدی خطبہ دیا۔اس پروگرام میں اتراکھنڈ حکومت میں وزیر کابینہ جناب بنسی دھر بھگت،اتراکھنڈ حکومت میں وزیر کابینہ جناب گنیش جوشی ،رکن اسمبلی جناب امیش شرما کاؤ،رکن اسمبلی جناب کھجان داس ،دہرادون کے میئر جناب سنیل اونیال گاما اور بی جےپی ریاستی صدر جناب مدن کوشک بھی اس پروگرام میں موجود تھے۔
نیشنل انٹرنیٹ ایکسچینج آف انڈیا  ایک غیر منافع بخش تنظیم ہے۔جو مندرجہ ذیل سرگرمیوں کے ذریعہ سے بھارت کے شہریوں کو انٹرنیٹ ٹیکنولوجی کی تشہیر کرنے کےلئے 2003 سے کام کررہا ہے:
- انٹرنیٹ ایکسچینج جس کے ذریعہ سے آئی ایس پی میں اور آئی ایس پی اور سی ڈی این کے درمیان انٹرنیٹ ڈیٹا کا لین دین کیا جاتا ہے۔
- ڈاٹ آئی این ملک کوڈ ڈومین اور بھارت کےلئے بھارت آئی ڈی این ڈومین کی فروخت،انتظامیہ اور آپریشن۔
- اے پی این آئی سی ،آسٹریلیا کے ذریعہ مجاز انٹرنیٹ پروٹوکول  کی فروخت ،انتظامیہ اور آپریشن۔
این آئی ایکس آئی مستقبل قریب میں ٹائر ۲ اور ٹائر 3 شہروں میں اس طرح کے کئی چھوٹے ایکسچینج کا آغاز کرنے کا منصوبہ بنا رہا ہے تاکہ بھارت میں پورے انٹرنیٹ ایکوسسٹم کو بہتر بنایا جا سکے اور انٹرنیٹ کا استعمال کرنے والوں کو تیز رفتار کے ساتھ کم لاگت پر انٹرنیٹ کا استعمال کرنے کا اہل بنایا جا سکے۔
این آئی ایکس آئی اتراکھنڈ کے سبھی انٹرنیٹ سروس پرووائیڈر کو کسی بھی این آئی ایکس آئی ایکسچینج پر پیرنگ قائم کرنے اور ملک کے انٹرنیٹ ایکوسسٹم میں تعاون کرنے کےلئے مدعو کرتا ہے۔سوالوں اور تجاویز کےلئے برائے مہربانی پر لکھیں۔
- ix@nixi.in